section_heading: Veza sa sinusom
paragraph_text: Simetrije kruga dat će nam direktnu vezu kosinusa sa sinusnom funkcijom. Naime, ako pobliže pogledamo jediničnu kružnicu, uočit ćemo da se vrijednosti kosinusa potpuno poklapaju s vrijednostima sinusa ako za početni kut <math>\alpha</math> promatramo <math>\alpha = - \frac{\pi}{2} </math> i to uz (uobičajenu) pozitivnu orijentaciju, tj. suprotno od kazaljke na satu.